স্টাফ রিপোর্টার ॥ হবিগঞ্জ জেলা আওয়ামী লীগের সভাপতি এডভোকেট মোঃ আবু জাহির এমপি বলেছেন, হবিগঞ্জ হচ্ছে সাম্প্রদায়িক সম্প্রীতির উজ্জ্বল দৃষ্টান্ত। সকল ধর্মই মানবতার কথা বলে, সম্প্রীতির কথা বলে। জাতির পিতা বঙ্গবন্ধু শেখ মুজিবুর রহমানের স্বপ্ন ছিল অসম্প্রদায়িক বাংলাদেশ-যেখানে প্রত্যেকে শান্তিপূর্ণভাবে নিজ নিজ ধর্ম পালন করবে। সাম্প্রদায়িক সম্প্রীতির বন্ধন অটুট রেখে সামনে এগিয়ে যাওয়ার জন্য হবিগঞ্জবাসীর প্রতি আহবান জানান তিনি। গতকাল শুক্রবার দিবাগত রাতে হবিগঞ্জ জেলা ও পৌর পূজা উদযাপন পরিষদ আয়োজিত প্রতিমা বিসর্জন অনুষ্ঠানে প্রধান অতিথি’র বক্তৃতায় তিনি এসব কথা বলেন। এমপি আবু জাহির আরো বলেন, আইন শৃংখলা স্বাভাাবিক রাখার স্বার্থে সারাদেশে রাত আটটার মধ্যে বিসর্জন দেওয়ার কথা থাকলেও হবিগঞ্জে অত্যন্ত সুশৃংখলার মধ্য দিয়ে রাত ১১টায় বিসর্জন দেয়া হচ্ছে। এতেই প্রমাণিত ...